Galeaza

A galeaza (do italiano galeazza, aumentativo de galea (galera) é un tipo de galera grande que se construíu durante os séculos XV a XVII.

Construción
Os venecianos foron os primeiros en construílas; as dimensións tipo dunha galeaza do século XVII podían ser 59 m de eslora, 9 m de manga e 3,35 m de calado, cun puntal de 6,5 m. Tiñan cuberta corrida, polo que os remeiros ían a cuberto, non como nas galeras, nas que ían á intemperie. Podían levar uns 20 canóns e uns 30 pedreiros. Levaban ata 32 remos por banda, e os remos podían chegar a ser de 15 m de longo, o que esixía sete ou oito homes por remo. Eran de proa redonda como as naves. A proporción de eslora a manga era menor que nas galeras, sendo de 6 a 1 e ata de 5 a 1.

Con elas pretendíase ter unha nave con máis artillaría ca as galeras e que soportase mellor a navegación en mar aberto. Eran máis lentas ca as galeras ordinarias e tiñan unhas condicións mariñeiras bastante pobres.

A época de maior utilización foi a segunda metade do século XVI. Algunha destas naves formaron parte da batalla de LepantoLA GALEAZA e da Armada InvencibleLa Galeaza  Atlas enciclopédico de barcos de guerra .

Notas

Véxase tamén
Bibliografía
Enciclopedia General del Mar. Ediciones Garriga. Madrid-Barcelona 1957.

Ligazóns externas
As Galeazas na batalla de Lepanto 

Categoría:Tipos de barcos